CELEX: E2015P0035
Language: da
Date: 2015-12-22 00:00:00
Title: Sag anlagt den 22. december 2015 af EFTA-Tilsynsmyndigheden mod Kongeriget Norge (Sag E-35/15)

16.6.2016   
            
            
               DA
            
            
               Den Europæiske Unions Tidende
            
            
               C 216/13
            
         Sag anlagt den 22. december 2015 af EFTA-Tilsynsmyndigheden mod Kongeriget Norge
   (Sag E-35/15)
   (2016/C 216/10)
   EFTA-Tilsynsmyndigheden, rue Belliard 35, 1040 Bruxelles, Belgien, ved Carsten Zatschler, Markus Schneider og Øyvind Bø som befuldmægtigede har den 22. december 2015 anlagt sag mod Island ved EFTA-Domstolen.
   EFTA-Tilsynsmyndigheden har nedlagt følgende påstande:
   
               1.
            
            
               Det fastslås, at Kongeriget Norge har tilsidesat sine forpligtelser i henhold til den retsakt, der er omhandlet i punkt 56i i bilag XIII til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2000/59/EF af 27. november 2000 om modtagefaciliteter i havne til driftsaffald og lastrester fra skibe), idet det ikke inden for den fastsatte frist har
               
                           a)
                        
                        
                           udarbejdet og gennemført en hensigtsmæssig plan for affaldsmodtagelse og -håndtering for alle havne i Norge, således som det er foreskrevet i artikel 5, stk. 1, i direktiv 2000/59/EF
                        
                     
                           b)
                        
                        
                           evalueret og godkendt planerne for affaldsmodtagelse og -håndtering, overvåget gennemførelsen af dem og sørget for, at de godkendes på ny mindst hvert tredje år, således som det er foreskrevet i artikel 5, stk. 3, i direktiv 2000/59/EF og
                        
                     
                           c)
                        
                        
                           sikret, at der i havne stilles modtagefaciliteter til rådighed, som er tilstrækkelige til at imødekomme behovene for de skibe, der normalt anløber havnene, uden at forårsage unødig forsinkelse af skibene, således som det er foreskrevet i artikel 4, stk. 1, i direktiv 2000/59/EF.
                        
                     
         
               2.
            
            
               Kongeriget Norge tilpligtes at betale sagens omkostninger.
            
         
      Retlige og faktiske omstændigheder samt søgsmålsgrunde:
   
   
               —
            
            
               EFTA-Tilsynsmyndigheden har gjort gældende, at Kongeriget Norge har undladt rettidigt at opfylde de centrale forpligtelser om beskyttelse af havmiljøet, der er fastsat i direktiv 2000/59/EF (herefter »direktivet«, eller »direktivet om modtagelsesfaciliteter i havne«).
            
         
               —
            
            
               For at mindske udledningen af driftsaffald og lastrester pålægges EØS-medlemsstaterne ved direktivet at sikre sig, at der er passende faciliteter, som kan modtage driftsaffald og lastrester i alle havne og at udvikle og gennemføre planer for affaldsmodtagelse og -håndtering for hver enkelt havn.
            
         
               —
            
            
               Den 23. oktober 2007 meddelte de norske myndigheder EFTA-Tilsynsmyndigheden, at direktivet om modtagelsesfaciliteter i havne var blevet gennemført i national ret.
            
         
               —
            
            
               Efter anmodning fra Tilsynsmyndigheden foretog Det Europæiske Søfartssikkerhedsagentur en inspektion og fremlagde den 28. september 2010 en rapport, hvori der bl.a. blev redegjort for Norges manglende opfyldelse af direktivet.
            
         
               —
            
            
               Tilsynsmyndigheden afgav den 10. juli 2013 en begrundet udtalelse, hvori den fastholdt, at Norge ikke havde opfyldt sine forpligtelser i henhold til bl.a. direktivets artikel 4, stk. 1, artikel 5, stk. 1 og stk. 3. Norge blev anmodet om at træffe de nødvendige foranstaltninger for at efterkomme den begrundede udtalelse senest den 10. september 2013.
            
         
               —
            
            
               Tilsynsmyndigheden har gjort gældende, at Norge har tilsidesat sin forpligtelse til i) at udarbejde og gennemføre en hensigtsmæssig plan for affaldsmodtagelse og -håndtering for alle havne i Norge, således som det er foreskrevet i direktivets artikel 5, stk. 1, ii) at evaluere og godkende planerne for affaldsmodtagelse og -håndtering for alle havne i Norge, at overvåge gennemførelsen af dem og sikre, at de godkendes på ny mindst hvert tredje år, således som det er foreskrevet i direktivets artikel 5, stk. 3, og iii) at sikre tilgængeligheden af modtagefaciliteter i alle havne på norsk område, således som det er foreskrevet i direktivets artikel 4, stk. 1.